wickkiey/tamil-wikipedia-chunked huggingface dataset:
# உகாரித்து

## வரலாறு

### அழிவு

வெண்கலக் காலத்தின் இறுதியில் உகாரித்து நகர இராச்சியத்தை ஆட்சி செய்த மன்னர் அம்முராபி (கிமு 1215 - கிமு 1180), இறுதி இட்டைட்டுப் பேரரசர் இரண்டாம் சுப்பிலுலிமாவின் சமகாலத்தவர் ஆவார். அசிரியர்கள் மற்றும் பாபிலோனியர்களால் உகாரித்து நகரம் அடிக்கடி தாக்கப்பட்டது குறித்து யூதர்களின் பழைய ஏற்பாடு நூலில் குறிக்கப்பட்டது. கிமு 605-இல் புது அசிரியப் பேரரசுக்கும், பாபிலோனியர்களுக்கும் இடையே நடைபெற்ற போரில் உகாரித்து நகரம் அழிவடைந்தது.
# உகாரித்து

## வரலாறு

### ஆட்சியாளர்கள்

| ஆட்சியாளர் | ஆட்சிக் காலம் | குறிப்புகள் |  |
| --- | --- | --- | --- |
| முதலாம் நிக்மட்டு | அறியப்படவில்லை | இவரின் மகன் யாக்கரும் ஆவார் |  |
| யாக்கரும் | அறியப்படவில்லை | முதலாம் நிக்மட்டுவின் மகன் |  |
| முதலாம் அம்மித்தம்ரு | கிமு 1350 |  |  |
| இரண்டாம் நிக்மட்டு | கிமு 1350–1315 | இட்டைட்டுப் பேரரசர் முதலாம் சுப்பிலுலிமாவின் சமகாலத்தவர் |  |
| அர்கல்பா | கிமு 1315–1313 | இட்டைட்டு பேரரசர் இரண்டாம் முர்சிலியின் சமகாலத்தவர் |  |
| நிக்மெபா | கிமு 1313–1260 | இரண்டாம் நிக்மட்டுவின் மகன், இட்டைட்டுப் பேரரசர் இரண்டாம் முர்சிலியுடன் போர் அமைதி ஒப்பந்தம் செய்தவர் |  |
| இரண்டாம் அம்மித்தாம்ரு | கிமு 1260–1235 | நிக்மேபாவின் மகன், அம்ரு இராச்சிய மன்னர் பெண்டிசினாவின் சமகாலத்தவர் |  |
| இபிரானு | கிமு 1235–1225/20 | பிகா-வால்வி கடிதங்களை எழுதியவர். |  |
| மூன்றாம் நிக்மட்டு | கிமு 1225/20 – 1215 |  |  |
| அம்முராபி | கிமு 1200 | பண்டைய எகிப்து இராச்சியத்தின் இருபதாவது வம்ச ஆட்சியாளர் பே-வின் சமகாலத்தவர். உகாரித்து இராச்சியத்தின் இறுதி மன்னர். இவரது ஆட்சிக் காலத்தில் உகாரித்து நகரம் அழிந்தது. | } |
# உகாரித்து

## மொழி மற்றும் இலக்கியம்

கிமு 1400 காலத்திய உகாரித்து மொழியின் 30 ஆப்பெழுத்து எழுத்துக்களைக் கொண்ட களிமண் பலகைகள் தொல்லியல் அகழாய்வில் கண்டெடுக்கப்பட்டது.உகாரித்து மொழி வடகிழக்கு செமித்திய மொழிக் குடும்பத்தைச் சேர்ந்தது என வகைப்படுத்தப்பட்டுள்ளது. இக்குடும்பத்தின் வேறு மொழிகள் எபிரேயம், அரமேயம், பொனீசிய மொழிகள் ஆகும். இதன் இலக்கணம் அக்காதிய மொழியுடன் மிகவும் ஒத்துள்ளது.
# உகாரித்து

## சமயம்

உகாரித்து மக்கள் கானானிய சமயங்களையும், பல தெய்வ வணக்க முறையும் கொண்டிருந்தனர்.
# உகாரித்து

## தொல்லியல்

கிமு 12-ஆம் நூற்றாண்டில் உகாரித்து நகரம் அழிந்த பின்னர், 1928-இல் ஒரு விவசாயி மேட்டு நிலத்தை உழுத போது தற்செயலாக ஒரு தொல்லியல் மேட்டில் ஒருகுவிமாடத்தைக் கண்டுபிடித்தார். தொல்லியல் அறிஞர்கள் 1928-இல் இவ்விடத்தை அகழ்வாய்வு செய்தனர். அகழாய்வில் இவ்விடத்தில் சிதைந்து போன பண்டைய உகாரித்து நகரத்தின் 6,000 ஆண்டுகள் பழையான தொல்பொருட்கள் கண்டெடுக்கப்பட்டது. கானான் பிரதேசத்தின் உகாரித்து நகரத்தின் தொல்லியல் மேடு 65 அடி உயரம் கொண்டது.  
1928-இல் லியோன் அல்போன்சா எனும் தொல்லியல் அறிஞர் உகாரித்து நகரத்தின் ராஸ் சாம்ரா தொல்லியல் மேட்டை கண்டுபிடித்தார். 1970-இல் தொல்லியல் அறிஞர் கிளவுடு சாப்பர் உகாரித்து மற்றும் ராஸ் சாம்ரா தொல்லியல் களங்களை மீண்டும் அகழாய்வு செய்தார்.  
அகழாய்வில் உகாரித்து நகரத்தின் 90 அறைகளுடன் கூடிய பண்டைய அரண்மனையின் சிதிலங்கள் கண்டெடுக்கப்பட்டது. மேலும் ஆப்பெழுத்துகளில் எழுதப்பட்ட களிமண் பலகைகள் கண்டெடுக்கப்பட்டது.
# உகாரித்து

## இதனையும் காண்க

- பண்டைய அண்மை கிழக்கின் நகரங்கள்
- புது எகிப்து இராச்சியம்
- அக்காடியப் பேரரசு
# சீதகாந்த் மகாபத்ரா

**சீதகாந்த் மகாபத்ரா (Sitakant Mahapatra)** (பிறப்பு : செப்டம்பர் 17, 1937) ஒரு சிறந்த இந்திய கவிஞர் மற்றும் ஒடியாவிலும் ஆங்கிலத்திலும் நன்கு அறியப்பட்ட இலக்கிய விமர்சகர் ஆவார். அவர் 1961 முதல் 1995 இல் ஓய்வு பெறும் வரை இந்திய நிர்வாக சேவையில் (ஐ.ஏ.எஸ்) இருந்தார், அன்றிலிருந்து புதுதில்லியில் உள்ள தேசிய புத்தக அறக்கட்டளையின் தலைவர் போன்ற *முன்னாள் அலுவலர்* பதவிகளை வகித்துள்ளார்.  
ஏராளமான மொழிபெயர்ப்புகளைத் தவிர, 15 க்கும் மேற்பட்ட கவிதைத் தொகுப்புகள், 5 கட்டுரைத் தொகுப்புகள், ஒரு பயணக் குறிப்பு, 30 க்கும் மேற்பட்ட சிந்தனை படைப்புகளை அவர் வெளியிட்டுள்ளார். இவரது கவிதைத் தொகுப்பு பல இந்திய மொழிகளில் வெளியிடப்பட்டுள்ளது. அவரது குறிப்பிடத்தக்க படைப்புகள், *சப்தார் ஆகாஷ்* (1971) (தி ஸ்கை ஆஃப் வேர்ட்ஸ்), *சமுத்ரா* (1977) மற்றும் *அனெக் ஷரத்* (1981) போன்றவை ஆகும்.  
ஒடியா மொழியில் *சப்தர் ஆகாஷ்* (தி ஸ்கை ஆஃப் வேர்ட்ஸ்) என்கிற அவரது கவிதைத் தொகுப்பிற்காக, 1974 ஆம் ஆண்டு சாகித்ய அகாதமி விருது அவருக்கு வழங்கப்பட்டது. 1993 ஆம் ஆண்டில் "இந்திய இலக்கியத்தில் அவர் ஆற்றிய சிறந்த பங்களிப்புக்காக அவருக்கு ஞானபீட விருது வழங்கப்பட்டது. மேலும் "மேற்கத்திய இலக்கியங்களில் ஆழமாக மூழ்கியிருக்கும் அவரது பேனா பூர்வீக மண்ணின் அரிய மணம் கொண்டது" என்று அதன் மேற்கோளில் பாரதிய ஞான்பித் குறிப்பிட்டார். பத்ம பூஷன் 2002 ல் மற்றும் பத்ம விபூஷன் 2011இல் அவருக்கு வழங்கப்பட்டது. இலக்கியம் தவிர சோவியத் மனை நேரு விருது, கபீர் சம்மான் விருது மற்றும் பல மதிப்புமிக்க விருதுகளை அவர் பெற்றுள்ளார். அவர், ஒரு பாரம்பரிய வீட்டில் பகவத் கீதையின் ஓடியா பதிப்பின் ஒரு அத்தியாயத்தை ஓதிக் கொண்டு வளர்ந்தார். கொருவா அரசு உயர்நிலைப் பள்ளியில் பள்ளிப் படிப்பை முடித்த பிறகு, கட்டாக்கின் ரேவன்ஷா கல்லூரியில் சேர்ந்து படித்தார். பின்னர், இக் கல்லூரி, உத்கல் பல்கலைக்கழகத்துடன் இணைந்தது. அங்கு 1957 ஆம் ஆண்டில் வரலாறு -ஹானர்ஸ் இல் இளங்கலை பட்டம் பெற்றார். இதைத் தொடர்ந்து 1959 இல் அலகாபாத் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். அந்த நேரத்தில், அவர் பல்கலைக்கழக இதழின் ஆசிரியராக இருந்தார். இங்குதான் அவர் ஆங்கிலம் மற்றும் ஒடியா இரண்டிலும் எழுதத் தொடங்கினார். ஆனால் பின்னர் அவர் தனது சொந்த மொழியில் மட்டுமே கவிதை எழுத முடிவு செய்தார். எவ்வாறாயினும், அவரது கல்விசார் படைப்புகள் ஆங்கில மொழியில் உள்ளன.  
1969 இல், அவர், கொழும்பு திட்ட பெல்லோஷிப்பின் கீழ் கேம்பிரிட்ஜ் பல்கலைக்கழகத்தில் வெளிநாட்டு மேம்பாட்டு ஆய்வுகள் குறித்து ஒரு டிப்ளமோ பட்டம் பெற்றார்.  
அதைத் தொடர்ந்து, 1988 ஆம் ஆண்டில் ஃபோர்டு அறக்கட்டளை கூட்டுறவு திட்டத்தில் பங்கேற்பாளராக ஹார்வர்ட் பல்கலைக்கழகத்தில் ஓராண்டு கழித்தார்.
# சீதகாந்த் மகாபத்ரா

## தொழில்

இந்திய நிர்வாக சேவைகள் (ஐ.ஏ.எஸ்) தேர்வில் தேர்ச்சி பெறுவதற்கு முன்பு உத்கல் பல்கலைக்கழகத்தின் முதுகலை துறையில் இரண்டு ஆண்டுகள் ஆசிரியராக கற்பித்தார்.  
1961 ஆம் ஆண்டில் மாநிலம் தழுவிய தேர்வில் முதலிடம் பிடித்த முதல் ஓடியாவாக இந்திய நிர்வாக சேவையில் சேர்ந்தார். மேலும் இந்திய அரசாங்கத்தின் கலாச்சார அமைச்சின் செயலாளர் மற்றும் யுனெஸ்கோவின் கலாச்சார மேம்பாட்டுக்கான உலக தசாப்தம் (1994–1996) உட்பட பல முக்கிய பதவிகளை வகித்தார். ஹார்வர்ட் பல்கலைக்கழகத்தின் மூத்த சக பதவிகள் உட்பட பல *முன்னாள் அலுவலர்கள் பதவியை* அவர் வகித்துள்ளார்; கேம்பிரிட்ஜ் பல்கலைக்கழகத்தின் சர்வதேச அகாடமி கவிஞர்களின் கெளரவ சக மற்றும் புது தில்லியின் தேசிய புத்தக அறக்கட்டளையின் தலைவராகவும் பதவி வகித்துள்ளார். இவர், ஒரிசா சாகித்ய அகாதமி விருது, 1971 மற்றும் 1984 ஆம் ஆண்டில் பெற்றுள்ளார். மேலும், 1974 இல், சாகித்ய அகாதமி விருது, 1985 இல், சரளா விருது, 1993 ஆம் ஆண்டில், இந்தியாவின் மிக உயர்ந்த மரியாதைக்குரிய இலக்கிய விருதான .ஞானபீட விருதையும் பெற்றார்.
# அ. ரா. கிருஷ்ணசாஸ்திரி

**அம்பாலே ராமகிருஷ்ண கிருஷ்ண சாஸ்திரி** (ஆங்கிலம்: *Ambale Ramakrishna Krishnashastry*) (1890-1968) (கன்னடம்: ಅಂಬಳೆ ರಾಮಕೃಷ್ಣ ಕೃಷ್ಣಶಾಸ್ತ್ರಿ) இவர் கன்னட மொழியில் ஒரு முக்கிய எழுத்தாளரும், ஆராய்ச்சியாளரும் மற்றும் மொழிபெயர்ப்பாளரும் ஆவார். கிருஷ்ண சாஸ்திரி தனது 'வசன பாரதம்' என்ற படைப்பின் மூலமாகவும், கன்னட மொழியில் மகாபாரதத்தைப் பற்றிய கதை மூலமாகவும் இறந்து நாற்பதாண்டுகளுக்குப் பிறகும் பிரபலமாக இருந்து வருகிறார்.
# அ. ரா. கிருஷ்ணசாஸ்திரி

## ஆரம்பகால வாழ்க்கை

கிருஷ்ண சாஸ்திரி, 1890 பிப்ரவரி 12 அன்று, (கர்நாடகா, இந்தியா) சிக்கமகளூர் மாவட்டத்திலுள்ள அம்பாலே என்ற இடத்தில் ஹொய்சலா கர்நாடக ஸ்மார்த்த பிராமணக் குடும்பத்தில் பிறந்தார். இலக்கணத்தில் புகழ்பெற்றவரும், மைசூரில் உள்ள சமசுகிருத பள்ளியின் முதல்வருமான இராமகிருஷ்ணா சாஸ்திரி என்பவருக்கும் சங்கரம்மா என்பவருக்கும் மகனாகப் பிறந்தார். கிருஷ்ணசாஸ்திரி தனது பத்தாவது வயதில் தனது தாயார் சங்கரம்மாவை பிளேக் நோயால் இழந்தார். இவரது தந்தை இராமகிருஷ்ணா சாஸ்திரி அனைத்துக் குழந்தைகளையும் வளர்க்க வேண்டிய சூழ்நிலை ஏற்பட்டது. இவர், ஒரு அறிவியலாளராக தனது வாழ்க்கையைத் தொடர விரும்பினார். வறுமை காரணமாக, தனது இளங்கலை பட்டப்படிப்பபில் (1914) கன்னடம் மற்றும் சமசுகிருதம் படிக்க நிர்ப்பந்திக்கப்பட்டார். மைசூரில் உள்ள "அதாரா கச்சேரியில்" (தலைமைச் செயலகம்) எழுத்தராக இவரது வாழ்க்கை தொடங்கியது. சென்னைப் பல்கலைக்கழகத்தில் தனது முதுநிலை கலை பட்டப்படிப்பில் சேருவதற்கு முன்பு மைசூரில் கிழக்கத்திய நூலகத்தில் (பின்னர் கிழக்கத்திய ஆராய்ச்சி நிறுவனம் என பெயர் மாற்றப்பட்டது) ஒரு ஆசிரியராகவும் ஆய்வாளராகவும் பணியாற்றினார். இறுதியாக கன்னட பேராசிரியரானார். ஓய்வு பெறும் வரை மைசூர் பல்கலைக்கழகத்தில் பேராசிரியராகவும் ஆய்வாளராகவும் பணியாற்றினார். தனது பதினாறு வயதில் பத்து வயதான வெங்கடலட்சம்மா என்பவரைவை மணந்தார்.  
பேராசிரியர் கிருஷ்ண சாஸ்திரி பிரபல கன்னட எழுத்தாளரும் நாட்டுப்புறவியலாளருமான ஹா என்பவரால் "கன்னட சேனானி" என்று அழைக்கப்பட்டார். பெங்களூரு மத்திய கல்லூரியில் கர்நாடக சங்கத்தை ஆரம்பித்தவர் இவர்தான். பின்னர் இந்த சங்கங்கள் கர்நாடகா முழுவதும் பரவியது.  
இவரது பிரபலமான சீடர்களில் சிலர் குவெம்பு, டி. என். ஸ்ரீகாந்தையா, எம். வி.சீதாராமையா, ஜி. பி. ராஜரத்தினம் ஆகியோர் அடங்குவர்.
# அ. ரா. கிருஷ்ணசாஸ்திரி

## இலக்கியப் படைப்புகள்

இவர், ஒரு பலமொழிகளை அறிந்திருந்த அறிஞராக இருந்தார். கன்னடம் (தாய்மொழி), சமசுகிருதம், ஆங்கிலம் தவிர, பாளி, பெங்காலி (சுயமாக கற்றது), இந்தி, இடாய்ச்சு போன்ற மொழிகளிலும் இவர் புலமை கொண்டிருந்தார். இவருக்கு ஆங்கிலம், இடாய்ச்சு மொழிகளில் நல்ல புலமை இருந்தது. அந்த மொழிகளில் இருந்து கன்னடத்திற்கு சில சிறந்த படைப்புக்களை மொழிபெயர்க்க இது இவருக்கு உதவியது. கன்னட மொழிபெயர்ப்பின் போது இவர் காளிதாசன், பவபூதி, பாசா ஆகியோரின் சிறந்த சமசுகிருத நாடகங்களின் பல நுணுக்கங்களை வெளிப்படுத்தினார். பிரபல வங்காள புதின எழுத்தாளரான பங்கிம் சந்திர சட்டர்ஜியின் வாழ்க்கை வரலாறு இவருக்கு மத்திய சாகித்ய அகாதமி விருதைப் பெற்றுத்தந்தது.  
கிருஷ்ண சாஸ்திரி வசன பாரதம், நிர்மலபாரதி, கதாம்ருதா உள்ளிட்ட பல சிறுகதைகளையும் புதினங்களையும் எழுதினார். வசனபாரதமும், நிர்மலபாரதியும் இந்து காவியமான மகாபாரதத்தின் சுருக்கப்பட்ட பதிப்புகள் ஆகும். கதாம்ருதா கதாசரித்சாகரகத்தின் கதைகள், சமசுகிருதத்தில் நூற்றுக்கணக்கான கட்டுக்கதைகள், உவமைகள், பிற கதைகளின் பெரிய தொகுப்பு ஆகும். கதாம்ருதாவில் இந்தியாவின் பண்பாட்டையும், மேற்கத்திய நாகரிகத்தையும் நன்கு வெளிபடுத்தினார். 1918ஆம் ஆண்டில், "பிரபுத்த கர்நாடகா" என்ற கன்னட மொழி செய்தித்தாளை தொடங்கி அதன் முதன்மை ஆசிரியராகப் பணியாற்றினார்.
# அ. ரா. கிருஷ்ணசாஸ்திரி

## விருதுகள் மற்றும் கௌரவங்கள்

- சாகித்திய அகாதமி விருது
- மைசூர் பல்கலைக்கழகம் புலவர்
# அ. ரா. கிருஷ்ணசாஸ்திரி

## எழுத்துகளில்

### புதினங்கள்

- வசன பாரதம் - வியாசரின் மகாபாரதத்தின் கன்னட மொழியின் சிறந்த மொழிபெயர்ப்பாக மதிப்பிடப்பட்டது. மேலும், கர்நாடக மாநிலத்தில் மிகவும் பிரபலமானது.
- நிர்மலபாரதி
# அ. ரா. கிருஷ்ணசாஸ்திரி

## எழுத்துகளில்

### சுயசரிதைகள்

- ஸ்ரீ இராமகிருஷ்ணர் சரித்திரம்
- பங்கிம் சந்திர சட்டர்ஜி
# அ. ரா. கிருஷ்ணசாஸ்திரி

## எழுத்துகளில்

### சிறுகதைத் தொகுப்புகள்

- ஸ்ரீபதிய கட்டகலு
- கதாம்ருதா- கதாசரித்ராவின் கன்னடம் மொழிபெயர்ப்பு
# அ. ரா. கிருஷ்ணசாஸ்திரி

## எழுத்துகளில்

### நாடகங்கள்

- சம்ஸ்கிருத நாடகா
- ஹரிச்சந்திரகாவ்ய சங்கரகா
# அ. ரா. கிருஷ்ணசாஸ்திரி

## எழுத்துகளில்

### மற்றவை

- அலங்கரா சாஸ்திரத்தில் கன்னட கையேடு - 1927, மைசூர் பல்கலைக்கழகம்)-
- பாசா காவி (சமஸ்கிருத நாடக ஆசிரியர் பாசா - மத்திய கல்லூரி கர்நாடக சங்கம் - 1922 பற்றிய விமர்சனம்)
- சர்வஜன கவி
- பாஷனகலு மேட்டு லேகனகலு (உரைகள் மற்றும் எழுத்துக்கள்)
- நாகமஹாஷயா (ஆசிரியர்: சரத் சந்திர சக்ரவர்த்தி ) வங்காளத்திலிருந்து கன்னடத்திற்கு மொழிபெயர்க்கப்பட்டுள்ளது - 1937
# எஸ். எல். பைரப்பா

**சாந்தேசிவரா லிங்கண்ணையா பைரப்பா** (*Santeshivara Lingannaiah Bhyrappa*, 20 ஆகத்து 1931 – 24 செப்டம்பர் 2025) என்பவர் ஒரு கன்னட புதின எழுத்தாளர் ஆவார். நவீன இந்தியாவின் பிரபல புதின ஆசிரியர்களில் ஒருவராக பைரப்பா பரவலாகக் கருதப்படுகிறார். இவரது புதினங்கள் கரு, கட்டமைப்பு மற்றும் தன்மை ஆகியவற்றின் அடிப்படையில் தனித்துவமானது. இவரது புத்தகங்கள் கன்னட மொழியில் அதிகம் விற்பனையாகிறது. அவர் எழுதிய புத்தகங்கள் இந்தி மற்றும் மராத்தி போன்ற மொழிகளில் மொழிபெயர்க்கப்பட்டுள்ளன. மேலும் அதிகமாக விற்பனையும் ஆகிறன. இவருக்கு 2010 இல் 20 வது சரஸ்வதி சம்மன் விருது வழங்கப்பட்டுள்ளது.  
பைரப்பாவின் படைப்புகள் ஓரளவுக்கு அவர் எழுதும் தலைப்புகளின் வரம்பு காரணமாக தற்கால கன்னட இலக்கியங்களான நவோதயா, நவ்யா, பண்டாயா, அல்லது தலிதா போன்ற எந்தவொரு குறிப்பிட்ட வகையிலும் பொருந்தாது. அவரது முக்கிய படைப்புகள் பல பொது விவாதங்கள் மற்றும் சர்ச்சைகளின் மையத்தில் உள்ளன. மார்ச் 2015 இல், பைரப்பாவுக்கு சாகித்ய அகாதமி பெல்லோஷிப் வழங்கப்பட்டது. இந்திய அரசு அவருக்கு 2016 ல் பத்மஸ்ரீ விருது வழங்கியது.
# எஸ். எல். பைரப்பா

## வாழ்கை வரலாறு

### ஆரம்பகால வாழ்க்கை

பெங்களூருலிருந்து 162 கி.மீ தூரத்தில் உள்ள ஹாசன் மாவட்டத்தின் சென்னராயப்பட்டணா வட்டத்தில் உள்ள சாந்தேசிவாரா என்ற கிராமத்தில் எஸ். எல். பைரப்பா பிறந்தார். அவர் தனது குழந்தை பருவத்திலேயே அரையாப்பு பிளேக்கால் தனது தாயையும் சகோதரர்களையும் இழந்தார். மேலும் படித்துகொண்டே சிறு சிறு வேலைகளையும் மேற்கொண்டார். அவரது குழந்தை பருவத்தில், கோரூர் ராமசாமி ஐயங்காரின் எழுத்துக்களால் ஈர்க்கப்பட்டார்.  
பைரப்பா மைசூருக்குச் செல்வதற்கு முன்பு சென்னராயப்பட்டணா வட்டத்தில் தனது ஆரம்பக் கல்வியையும், உயர் கல்வியையும் முடித்தார். தனது சுயசரிதையான *பிட்டியில்* (சுவர்) அவர் தனது உயர்நிலைப் பள்ளி கல்வியில் ஒரு இடைவெளி இருந்ததைப் பதிவு செய்கிறார். அவரது உறவினரின் ஆலோசனையைப் பின்பற்றி பைரப்பா திடீரென பள்ளியை விட்டு வெளியேறி, அவருடன் ஒரு வருடம் அலைந்தார். அவருடன் வந்த உறவினர் பைரப்பாவை பம்பாய்க்கு அழைத்துச் சென்றார். அங்கு அவர் ரயில்வே சுமை கூலியாக பணிபுரிந்தார். பம்பாயில் அவர் சாதுக்கள் குழுவைச் சந்தித்து அவர்களுடன் சேர்ந்து ஆன்மீக நிம்மதியைத் தேடினார். சில மாதங்கள் அவர்களுடன் அலைந்தார் பின்னர் தனது கல்வியை மீண்டும் தொடர மைசூர் திரும்பினார்.
# எஸ். எல். பைரப்பா

## வாழ்கை வரலாறு

### கல்வி

- உயர்நிலைப்பள்ளி - நவோதயா உயர்நிலைப்பள்ளி, செசன்னராயபட்ணா, சாராதா விலாஸ் உயர்நிலைப்பள்ளி, மைசூர்
- இளங்கலை (ஹான்ஸ்) - தத்துவம் (முதன்மை), மைசூர் பல்கலைக்கழகம்.
- முதுகலை - தத்துவம், மைசூர் பல்கலைக்கழகத்தால் தங்கப் பதக்கம் வழங்கப்பட்டது.
- தத்துவவியலில் முனைவர் - *சத்யா மட்டு சௌந்தர்யா* (உண்மை மற்றும் அழகு) ஆங்கிலத்தில் எழுதப்பட்டது. மகாராஜா சயாஜிராவ் பரோடா பல்கலைக்கழகம்.
# எஸ். எல். பைரப்பா

## வாழ்கை வரலாறு

### தொழில்

எஸ். எல். பைரப்பா, ஹூப்ளியின் ஸ்ரீ கடசித்தேஷ்வர் கல்லூரியில் மெய்யியல் விரிவுரையாளராக இருந்தார். மேலும் குஜராத்தில் சர்தார் படேல் பல்கலைக்கழகம் ; என்.சி.இ.ஆர்.டி, தில்லி ; மற்றும் மைசூர் பிராந்திய கல்வியியல் கல்லூரி, ஆகியவற்றில் பணிபுரிந்து 1991 ல் ஓய்வு பெற்றார். பைரப்பாவுக்கு இரண்டு மகன்கள் உள்ளனர். அவரது மனைவியுடன் மைசூரில் வசித்து வந்தார்.  
பைரப்பா ஆங்கிலம், கன்னடம் மற்றும் சமசுகிருதம்,இந்திய மற்றும் மேற்கத்திய தத்துவங்களில் மொழிகளில் பரவலாகப் படிக்கப்படுகிறார். பைரப்பா கடந்த இருபத்தைந்து ஆண்டுகளாக கன்னடத்தில் அதிகம் விற்பனையாகும் எழுத்தாளர்களில் ஒருவராக இருந்து வருகிறார், மேலும் அவரது புத்தகங்களின் மொழிபெயர்ப்புகள் கடந்த எட்டு ஆண்டுகளாக மராத்தியிலும், கடந்த ஐந்து ஆண்டுகளாக இந்தியில் சிறந்த விற்பனையிலும் உள்ளன.
# களத்தடுப்பு (துடுப்பாட்டம்)

**களத்தடுப்பு** என்பது துடுப்பாட்டத்தில் மட்டையாளர் அடித்த பந்தைத் தடுக்கும் செயலாகும். இதன்மூலம் ஒரு மட்டையாளர் எடுக்கும் ஓட்டங்களைக் குறைக்கவும் பிடிபடுதல் மற்றும் ஓட்ட இழப்பு ஆகிய முறைகளில் அவரை வீழ்த்தவும் எதிரணி வீரர்கள் முயற்சிப்பர். களத்தடுப்பு நிலைகளை எதிர்ப்பக்கம் (*off side*) மற்றும் நேர்ப்பக்கம் (*leg side*) என்று இரு பிரிவுகளாக வகைப்படுத்தலாம். களத்தடுப்பு குறித்து துடுப்பாட்ட விதி 28இல் வரையறுக்கப்பட்டுள்ளது.
# களத்தடுப்பு (துடுப்பாட்டம்)

## களத்தடுப்பு நிலைகளின் பெயர்களும் அமைவிடங்களும்

ஒரு அணியில் உள்ள 11 வீரர்களில் ஒருவர் இழப்புக் கவனிப்பாளராகவும் மற்றொருவர் பந்துவீச்சாளராகவும் இருப்பதால் களத்தடுப்பில் மொத்தம் 9 வீரர்கள் மட்டுமே ஈடுபட முடியும். ஒரு அணியின் வீரர்கள் எந்தெந்தக் களத்தடுப்பு நிலைகளில் நிற்க வேண்டும் என்பதை அதன் தலைவர் தீர்மானிப்பார். இதை பந்துவீசப்படும் நேரத்தைத் தவிர மற்ற எந்த நேரத்திலும் மாற்றியமைத்துக் கொள்ளலாம்.  
வீசுகளத்தில் நிற்கும் மட்டையாடுபவருக்கு முன்னால் (நேராக) உள்ள களப்பகுதி *நேர்ப்பக்கம்* என்றும் பின்னால் (எதிராக) உள்ள களப்பகுதி எதிர்ப்பக்கம் என்றும் அழைக்கப்படுகின்றன.
# ஆத்தங்குடி அரண்மனை

**ஆத்தங்குடி அரண்மனை** (Aththangudi Palace) இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம் காரைக்குடி நகரை அடுத்து அமைந்துள்ள ஆத்தங்குடி என்னும் செட்டிநாட்டுச் சிற்றூரில் அமைந்துள்ள ஒரு அரண்மனையாகும்.
# ஆத்தங்குடி அரண்மனை

## அமைவிடம்

ஆத்தங்குடி கிராமம், தமிழகத்தின் சிவகங்கை மாவட்டத்தில், காரைக்குடி நகரிலிருந்து சுமார் 24 கி.மீ.தொலைவில் அமைந்துள்ளது. செட்டிநாடு பகுதியில் உள்ள இந்த ஊரில் இந்த அரண்மனை அமைந்துள்ளது.
# ஆத்தங்குடி அரண்மனை

## அரண்மனைகள்

தமிழ்நாட்டில் காரைக்குடி, பள்ளத்தூா், ஆத்தங்குடி, கோட்டையூர் மற்றும் கோதமங்களம் பகுதிகளில் போன்ற பகுதிகளில் செட்டிநாடு வீடுகள் உள்ளன. அவை அரண்மனையைப் போல் அமைந்துள்ளன. மிகுந்த வேலைப்பாடு மற்றும் இறக்குமதி செய்யப்பட்ட உயா் வகை மரங்கள் மற்றும் கண்ணாடி வேலைப்பாடுகளுக்கு அவை புகழ் பெற்றவையாகும்.
# ஆத்தங்குடி அரண்மனை

## ஆத்தங்குடி கற்கள்

இப்பகுதியில் கையால் செய்யப்படும் செம்மண் ஓடுகளுக்கு மிகவும் பெயர் பெற்றதாகும். இவ்வகை ஆத்தங்குடி தரைக் கற்கள் இந்த அரண்மனை அமைந்துள்ள இவ்வூரில் மட்டுமே தயாரிக்கப்படுகின்றன. இவை சிமின்ட், மணல், ஸிந்தட்டிக் ஆஃஸைடுகள் மற்றும் பெல்லி ஜெல்லி ஆகியவற்றைக் கொண்டு செய்யப்படுகின்றன. இவை, முதலில் வடிவமைக்கப்படுகின்றன. பின்னர் வெயிலில் காய வைக்கப்பட்டு, கண் கவர் கலை வேலைப்பாடுகள் சேர்க்கப்பட்டு உருவாக்கப்படுகின்றன. இந்த வகை வேலைப்பாடுகள் தான் இவ்வோடுகளுக்கு, அதன் தனிச்சிறப்பான கட்டமைப்பைக் கொடுக்கின்றன. செட்டிநாட்டில் ஆத்தங்குடி, அரிமளம், கண்டனூர், காரைக்குடி, கடியாபட்டி, கானாடுகாத்தான், கோட்டையூர், கோனாபட்டு, சிறுகூடல்பட்டி, தேவகோட்டை, பள்ளத்தூர், புதுவயல், ராங்கியம், ராயவரம், வலையபட்டி போன்ற ஊர்களில் கட்டப்பட்டுள்ள அழகிய வேலைப்பாடமைந்த வீடுகளில் இந்த ஆத்தங்குடி தரைக் கற்கள் மட்டுமே பதிக்கப்படுவது வழக்கம். இந்த வகை கற்கள் எட்டு சதுர அங்குலம், பத்து சதுர அங்குலம், பனிரெண்டு சதுர அங்குலம் என்ற மூன்று அளவுகளில் தயாரிக்கப்படுகின்றன. இவ்வகையான கற்கள் இந்த அரண்மனையில் அதிகமாக பொறிக்கப்பட்டுள்ளன.
# ஆத்தங்குடி அரண்மனை

## சிறப்பு

பல வண்ண வடிவங்களால் ஆன டைல்ஸ் கற்களை இந்த அரண்மனையில் காணமுடியும். சுற்றுச்சூழல் நட்பு, குறைந்த அளவிலான நீர் உறிஞ்சு திறன், பரிமாண துல்லியம் மற்றும் நீண்ட ஆயுளைக் கொண்ட கற்களைக் கொண்டு இந்த அரண்மனை கட்டப்பட்டுள்ளது. இந்த அரண்மனை சிறிய நுழைவாயிலைக் கொண்டு அமைந்துள்ளது. உள்ளே படிகளில் ஏறும்போது இரு பக்கங்களிலும் முற்றம் போன்ற அமைப்பு உள்ளது. அடுத்து இரு புறங்களிலும் பெரிய திண்ணைகள் காணப்படுகின்றன. தேக்கு மரத்தால் ஆன பெரிய கதவுகள் உள்ளன. கதவுகளில் கண்ணாடிகள் பொருத்தப்பட்டுள்ளன. அந்த கதவுகளைக் கடந்து உள்ளே சென்றதும் அரண்மனையில் உள்ள தோற்றத்தைத் தருகின்ற பெரிய செவ்வக வடிவிலான அறை அமைந்துள்ளது. அதன் கோயிலின் அமைப்பைப் போன்ற கட்டுமானங்கள் காணப்படுகின்றன. மேல் கூரையில் ரசாயனக் கலவையைக் கொண்டு தீட்டப்பட்ட ஓவியங்கள் காணப்படுகின்றன. உள் பகுதியில் செல்லும்போது அங்கே நடுவில் முற்றம் போன்ற அமைப்பு உள்ளது. அதனைச்சுற்றி அமைந்துள்ள கூடத்தின் வலது மற்றும் இடது புறங்களில் பல சிறிய அறைகள் காணப்படுகின்றன. ஒவ்வொரு அறைக்கும் இடையே ஜன்னல்கள் காணப்படுகின்றன. ஜன்னல்களின் மேல் பகுதியில் ஓவியங்கள் தீட்டப்பட்டுள்ளன. அடுத்த நிலையைத் தாண்டிச் செல்லும்போது அடுத்தள்ள தளத்திலும் இவ்வாறான அமைப்புகள் காணப்படுகின்றன. சுவற்றிலும், கூரையிலும், ஜன்னல்களிலும் பலவித ஓவியங்கள் உள்ளன.
# பி. ஜி. எல். சுவாமி

**பசவங்குடி குண்டப்பா லட்சுமிநாராயண சுவாமி** (ஆங்கிலம்: Basavangudi Gundappa Lakshminarayana Swamy ) (1918-1980, **பி. ஜி. எல். சுவாமி** என்றும் அழைக்கப்படும் இவர் ஒரு இந்திய தாவரவியலாளரும், கன்னட எழுத்தாளரும் ஆவார். அவர் பேராசிரியராகவும், தாவரவியல் துறையின் தலைவராகவும், சென்னை மாநிலக் கல்லூரியின் முதல்வராகவும் இருந்தார். இவர் இந்திய எழுத்தாளரும் தத்துவஞானியுமான டி.வி.குண்டப்பா என்பாரது மகனாவார்.
# பி. ஜி. எல். சுவாமி

## ஆரம்பகால வாழ்க்கை மற்றும் தொழில்

சுவாமி டி.வி.குண்டப்பா மற்றும் பாகீரதியம்மா ஆகியோருக்கு மகனாகப் பிறந்தார். பெங்களூரு மத்திய கல்லூரியில் படித்த இவர் தாவரவியலில் இளங்கலை பட்டம் பெற்றார். பின்னர், இவர் தனது தந்தையின் ஆலோசனையின் பேரில், ஒரு நுண்ணோக்கி மற்றும் நுண்ணோக்கிச் சோதனைக்காகத் திசுக்களை வெட்டும் கருவி மற்றும் சில அடிப்படை ஆய்வக கருவிகளைக் கொண்டு வீட்டிலுள்ள ஆர்கிட் மலரின் கருவியலைப் படிக்கத் தொடங்கினார். இவர் 1947 இல் மைசூர் பல்கலைக்கழகத்தில் தத்துவயியலில் முனைவர் பட்டம் பெற்றார். இர்விங் விட்மார் பெய்லியின் மேற்பார்வையின் கீழ் ஆர்வர்டு பல்கலைக்கழகத்தில் முனைவர் பட்டம் பெற்றார்.  
1953 முதல் , சென்னை மாநிலக் கல்லூரியில் தாவரவியல் பேராசிரியராகவும், பின்னர் முதன்மைப் பேராசியராகவும் பணியாற்றினார்.
# பி. ஜி. எல். சுவாமி

## எழுத்துகளில்

சுவாமியின் இலக்கியப் படைப்புகள் பரந்த அளவிலான தலைப்புகளை உள்ளடக்கியது. அவற்றில் பல தாவரவியலுடன் தொடர்புடையவை மற்றும் தாவரவியல் கருத்துக்களை லேபர்சனுக்கு அறிமுகப்படுத்துகின்றன. இவரது புத்தகங்களில் சில அன்றாட வாழ்க்கையில் பயன்படுத்தப்படும் தாவரங்களை விஞ்ஞான முறையில் உள்ளடக்குகின்றன. எ.கா- *நம்ம ஹொத்தேயல்லி தச்சிண அமெரிக்கா* ("தென் அமெரிக்கா நம்முடைய வயிற்றில்").  
சுவாமியின் பிற படைப்புகள் இலக்கியம் தொடர்பானவை. அவற்றில் சில ஓரளவு சுயசரிதை, பேராசிரியர் மற்றும் முதல்வராக இவரது அனுபவங்களைக் கையாளுகின்றன. பாராட்டப்பட்ட தாவரவியலாளர் என்பதைத் தவிர, பி. ஜி. எல் சுவாமி வரலாறு மற்றும் இலக்கிய வட்டாரங்களில் பரவலாக மதிக்கப்பட்டார்.  
கன்னடம் மற்றும் தமிழ் மொழிகளின் வரலாறுகள் மற்றும் இலக்கியங்களை விரிவாக ஆய்வு செய்து ஆராய்ச்சி செய்தார். இவரது புத்தகம் *தமிழ் தலேகல நாடுவே* ("தமிழ் தலைவர்களுக்கிடையில்") மொழியின் தோற்றம் தொடர்பான கோட்பாடுகளை ஆராய்வதற்கும் (அந்த நாட்களில் திராவிடக் கட்சிகளால் கூறப்பட்ட கூற்றுக்களை ஆராய்வதற்கும்) பெரும்பாலும் அவற்றை *நீக்குவதற்கும்* அர்ப்பணிக்கப்பட்டுள்ளது. இந்த புத்தகத்தில் தமிழ் மொழியியலாளர்கள் மற்றும் வரலாற்றாசிரியர்களான ஐராவதம் மகாதேவன் மற்றும் நீலகண்ட சாத்திரி முன்வைத்த சில கோட்பாடுகளை இவர் வெளியிட்டார். அவற்றின் கோட்பாடுகளில் உள்ள இடைவெளிகள் மற்றும் முரண்பாடுகள் குறித்து இவர் கேள்விகளை எழுப்பினார்.
# பி. ஜி. எல். சுவாமி

## எழுத்துகளில்

### *கசிரு கொனு*

இவரது புத்தகமான *கசிரு கொன்னு* ("பச்சைத் தங்கம்") என்பது இவருக்கு 1978 ஆம் ஆண்டில் இந்திய அரசு வழங்கிய சாகித்ய அகாதமி விருதை பெற்றுத் தந்தது. அதனுடன், இந்த மதிப்புமிக்க விருதை வென்ற முதல் தந்தை மற்றும் மகன் என்ற இரட்டையர்கள் ஆனார்கள்.( குண்டப்பா மற்றும் சுவாமி.)
# எம். சுகுமாரன்

**எம். சுகுமாரன்** (M. Sukumaran) (1943–2018) என்பவர், இந்திய மலையாள இலக்கியத்தின் எழுத்தாளர் ஆவார். அவரது புதினங்கள் மற்றும் சிறுகதைகளில் காணப்படும் அரசியல் எழுத்துக்களுக்காக மிகவும் பிரபலமானவர். அவரது படைப்புகளில் *மரிச்சிட்டிலதவரது ஸ்மாரகங்கல்*, *சேஷக்ரியா*, *சுவன்னா சின்னங்கள்* மற்றும் *ஜனிதகம்* ஆகியவை முக்கிய இடம்பெற்றுள்ளன. மேலும் அவரது ஐந்து கதைகள் திரைப்படங்களாகத் தழுவப்பட்டுள்ளன. சிறந்த கதைக்கான கேரள மாநில திரைப்பட விருதை இரண்டு முறை பெற்ற சுகுமாரன் 1976 ஆம் ஆண்டில் கதைக்கான கேரள சாகித்ய அகாதமி விருதையும் 2006 இல் சாகித்ய அகாதமி விருதையும் பெற்றார்.
# எம். சுகுமாரன்

## சுயசரிதை

எம் சுகுமாரன் 1943 இல் தென்னிந்திய மாநிலமான கேரளாவில், பாலக்காடு மாவட்டத்திலுள்ள சித்தூரில் நாராயண மண்ணடியார் மற்றும் மீனாட்சி அம்மாவிற்கு மகனாகப் பிறந்தார். பள்ளி கல்வியை முடித்த பின்னர், சர்க்கரை ஆலையில் தனது தொழில் வாழ்க்கையைத் தொடங்கினார். 1963 இல் திருவனந்தபுரத்திற்குச் சென்ற அவர், கணக்காளர் நாயகம் அலுவலகத்தில் ஒரு எழுத்தராக பணியில் சேர்ந்தார். அதன் பின்னர் அவர் இந்திய கம்யூனிஸ்ட் கட்சி (மார்க்சிஸ்ட்) உறுப்பினராக தொழிற்சங்க நடவடிக்கைகளிலும் தீவிரமாக இருந்தார். அவரது அரசியல் நடவடிக்கைகள் 1974 ஆம் ஆண்டு பணிநீக்கம் செய்ய வழிவகுத்தது. ஒரு மத்திய அரசு ஊழியர் குடியரசுத் தலைவரின் உத்தரவால் பணிநீக்கம் செய்யப்பட்டது இதுவே முதல் முறையாகும். பின்னர், அவர் இடதுசாரி அரசியலில் ஏமாற்றமடைந்ததாகவும், ஏமாற்றமடைந்த ஒரு அரசியல்வாதியை அவரது புதினமான சேசக்ரியாவில் சித்தரித்ததன் விளைவாகவும் 1982 ல் அவர் கட்சியில் இருந்து வெளியேற்றப்பட்டார்.  
சுகுமாரன் மீனாட்சி என்பவரை மணந்தார். இத்தம்பதியருக்கு ரஜனி என்ற மகள் இருக்கிறார். திருவனந்தபுரத்தில் உள்ள ஸ்ரீ சித்திரை திருநாள் மருத்துவ அறிவியல் மற்றும் தொழில்நுட்ப நிறுவனத்தில், மார்ச் 16, 2018 அன்று, 75 வயதில், இதய தொடர்பான நோய்களுக்கு சிகிச்சை பெற்று வரும்போது இறந்தார்.
# எம். சுகுமாரன்

## மரபுரிமை

16 வயதிலிருந்தே எழுதத் தொடங்கியதாக அறியப்பட்ட சுகுமாரன், தனது முதல் கதையான *மழைத்துளிகளை* 1963 ஆம் ஆண்டில் மலையாள மனோரமாவில் தன்னுடைய 20வது வயதில் வெளியிட்டார். அவரது ஐந்து கதைகள் திரைப்படங்களாக மாற்றப்பட்டுள்ளன. அதாவது. *சங்ககானம்*, *சேசக்ரியா*, *கழகம்*, *மார்கம்* மற்றும் *உனர்த்துபட்டு* போன்ற கதைகள் திரைப்படங்களாக எடுக்கப்பட்டன. இதில், அவர் *சேசக்ரியா*விற்கு திரைக்கதை எழுதினார். மகாசரிதங்களினூடே என்ற சுயசரிதை தொடரின் ஒரு பகுதியாக சுதேசபிமாணி இராமகிருஷ்ண பிள்ளை, கே கேளப்பன் மற்றும் முகமது அப்துர் ரகுமான் ஆகியோரின் சுயசரிதைகளை உள்ளடக்கிய சுதேசபிமானி, கேளப்பன், அப்துர் ரகுமான் என்ற வாழ்க்கை வரலாற்று புத்தகத்தையும் அவர் எழுதினார்.
# எம். சுகுமாரன்

## விருதுகள் மற்றும் கௌரவங்கள்

சுகுமாரன் 1976 ஆம் ஆண்டில் கேரள சாகித்ய அகாதமி விருதை தனது *மரிச்சிட்டில்லதவருதெ ஸ்மாரகம்* என்கிற சிறுகதைத் தொகுப்பிற்குப் பெற்றார். 1981 ஆம் ஆண்டில் *சேசக்ரியா* திரைப்படத்திற்காக, சிறந்த கதைக்கான தனது முதல் கேரள மாநில திரைப்பட விருதைப் பெற்றார். 1995 ஆம் ஆண்டில் *கழகம்* படத்திற்காக அவர் மீண்டும் விருதைப் பெற்றார். இடையில், *பித்ரு தர்ப்பணம்* என்ற தனது புத்தகத்திற்காக, பத்மராஜன் தொடக்க விருதைப் பெற்றார். கேரள சாகித்ய அகாதமி 2003 இல் அவரின் ஒட்டுமொத்த பங்களிப்புகளுக்கான கேரள சாகித்ய அகாதமி விருதை 2003 இல் மீண்டும் வழங்கி கௌரவித்தது. சாகித்ய அகாதமி அவரது சிறுகதைத் தொகுப்பான *சுவன்னா சின்னங்களை* 2006 ஆம் ஆண்டில் ஆண்டு விருதுக்கு தேர்ந்தெடுத்தது.
# சுபாஷ் சந்திரன்

**சுபாஷ் சந்திரன்** ( Subhash Chandran) (பிறப்பு 1972) ஒரு மலையாள நாவலாசிரியர், சிறுகதை எழுத்தாளர் மற்றும் பத்திரிகையாளர் ஆவார். இவர் 2010 ஆம் ஆண்டு *மனுஷ்யனு ஓரு ஆமுகம்* என்ற நாவலை எழுதியதன் மூலமாக மிகவும் பிரபலமானவர். சமகால மலையாள இலக்கியத்தில் அதிகம் படித்த இளம் எழுத்தாளர்களில் இவரும் ஒருவராக உள்ளார். இவரது கதைகள் "வடகிராமம்", "சன்மார்கம்", "பருதீசா நஷ்டம்" மற்றும் "குப்தம்" ஆகியவை திரைப்படங்களாக மாற்றப்பட்டுள்ளன. முதல் கதைத் தொகுப்பு (2001) மற்றும் அறிமுக நாவல் (2011) ஆகிய இரண்டிற்கும் கேரள சாகித்ய அகாதமி விருது பெற்ற ஒரே எழுத்தாளர் இவராவார். சாகித்ய அகாதமி விருது, ஒடக்குழல் விருது மற்றும் வயலார் விருது ஆகியவற்றையும் பெற்றுள்ளார் .
# சுபாஷ் சந்திரன்

## சுயசரிதை

### வாழ்க்கை மற்றும் தொழில்

சுபாஷ் சந்திரன் 1972 இல் கேரளாவின் ஆல்வே அருகே கடுங்கல்லூரில் பிறந்தார். மகாத்மா காந்தி பல்கலைக்கழகத்தில் மலையாளத்தில் முதுகலைப் படிப்பில் முதல் இடத்தைப் பெற்றார். பின்னர், அவர் எழுத்துத் துறையில் இறங்கினார். 1994 ஆம் ஆண்டில், அவரது கதையான "கட்டிகரங்கல் நிலாய்குண்ணா சமயம்" *மாத்ருபூமி இதழில்* விஷூபதிப்பு நிறுவிய விருதை வென்றது. சிறந்த இளம் எழுத்தாளர்களுக்கான கேந்திரா சாகித்ய அகாதமி விருது, கேரள சாகித்ய அகாதமி விருது, வயலார் விருது, ஒடக்குழல் விருது மற்றும் தமிழ்நாடு மலையாளி சங்கங்களின் கூட்டமைப்பு (சி.டி.எம்.ஏ) உள்ளிட்ட பல விருதுகளை வென்றுள்ளார். *டைம்ஸ் ஆப் இந்தியா* தொகுத்த சிறந்த இளம் இந்திய எழுத்தாளர்களின் பட்டியலில் இடம் பெற்ற ஒரே மலையாள எழுத்தாளர் இவர்தான். அவரது நினைவுக் குறிப்பான "தாஸ் கேபிடல்" பாடகர் கே.ஜே.யேசுதாஸ் ,ஒரு மலையாள இசை பிரியராக அவருக்கு ஏற்படுத்திய தாக்கங்களை விவரிக்கிறது. 2001 மற்றும் 2011 ஆம் ஆண்டுகளில் முறையே தனது முதல் கதைத் தொகுப்பு மற்றும் அறிமுக நாவல் ஆகிய இரண்டிற்கும் மதிப்புமிக்க கேரள சாகித்ய அகாதமி விருதைப் பெற்ற முதல் மற்றும் ஒரே எழுத்தாளராக உள்ளார். அவரது நாவலின் ஆங்கில மொழிபெயர்ப்பு ஏ பிரிபேஸ் டு மேன் 2016 இல் ஹார்பர் கோலின்ஸால் வெளியிடப்பட்டது. மலையாள இலக்கியத்தில் கடந்த இரண்டு தசாப்தங்களாக சிறப்பான பங்களிப்பு செய்ததற்காக சுபாஷ் சந்திரனுக்கு ஏசியானெட் தொலைக்காட்சியின் கீர்த்திமுத்ரா விருது கிடைத்தது.
# சுபாஷ் சந்திரன்

## சுயசரிதை

### *மனுஷ்யனு ஓரு அமுகம்*

சுபாஷ் சந்திரன் 2010 ஆம் ஆண்டு *மனுஷ்யனு ஓரு அமுகம்* நாவலை எழுதியதில் மிகவும் பிரபலமானவர். இந்த நாவல் தச்சனக்கரா என்ற கற்பனையான கிராமத்தில் அமைக்கப்பட்டுள்ளது. மற்றும் ஜிதேந்திரன் என்ற மைய பாத்திரத்தை கொண்டுள்ளது. இந்த நாவல் முதலில் 2009 இல் *மாத்ருபூமி வார இதழில்* தொடராக வெளிவந்தது. நாவலின் விளம்பரத்தில் பெண்கள் மோசமான நிலையில் சித்தரிக்கப்பட்டுள்ளதாகக் குற்றம் சாட்டி மாநில மகளிர் ஆணையம் வார இதழில் ஒரு நோட்டீஸ் அனுப்பியிருந்தது. இந்த நாவலை டி.சி புத்தகங்கள் நிறுவனம் ஒரு புத்தகமாக 2010 இல் வெளியிட்டது. இது ஒரு சிறந்த விமர்சன வெற்றியாக இருந்தது. இன்றுவரை மலையாளத்தில் அதிகம் விற்பனையாகும் புத்தகங்களில் இதுவும் ஒன்றாக உள்ளது. இந்த நாவல் வயலார் விருது (2015), கேந்திர சாகித்ய அகாதமி விருது (2015) கேரள சாகித்ய அகாதமி விருது (2011) ஒடக்குழல் விருது (2011), வட அமெரிக்காவிலுள்ள கேரள சங்கங்களின் கூட்டமைப்பு விருது (2012), பாஷா நிறுவனத்தின் பஷீர் புராஸ்காரம் (2012) மற்றும் கோவிலன் புராஸ்காரம் (2012) போன்ற விருதுகளைப் பெர்றுள்ளது. .மனுஷ்யானு ஓரு அமுகம் ஆங்கிலத்தில் (டி.சி புக்ஸ்) (ஹார்பர் காலின்ஸ்) 'ஏ பிரிபேஸ் டு மேன்' என்கிற பெயரில் கிடைக்கிறது.  
இவரது புதிய நாவலான 'சமுத்திரசிலா' விரைவில் மாத்ருபூமி வார இதழில் வெளியிடப்பட உள்ளது.
# சுபாஷ் சந்திரன்

## சுயசரிதை

### திரைப்படத் தழுவல்கள்

சுபாஷ் சந்திரனின் நான்கு கதைகள் திரைப்படங்களாக மாற்றப்பட்டுள்ளன. "வடகிராமம்" கதையை அடிப்படையாகக் கொண்டு, புனே திரைப்பட நிறுவனம் ஒரு குறும்படத்தை தயாரித்தது. இது ரியோ டி ஜெனிரோ திரைப்பட விழாவில் சிறப்பு நடுவர் குறிப்பை வென்றது. மலையாள திரைப்படமான *லேப்டாப்* "பருதீசா நஷ்டம்" என்ற சிறுகதையின் தழுவலாகும். அவரது கதை "சன்மர்கம்" மலையாளத்தில் *ஒரு கத்தி* என படமாக்கப்பட்டது. அதே நேரத்தில் "குப்தம்" கதையை ஜார்ஜ் *கித்துவால் அகாஸ்மிகமாக* படமாக்கப்பட்டது, இதில் ஸ்வேதா மேனன் ஒரு அற்புதமான பாத்திரத்தில் நடித்தார்.
# கோவிலன்

**கோவிலன் (Kovilan) என்கிற புனைபெயரில் அழைக்கப்படும் கந்தனிசேரி வட்டம்பரம்பில் வேலப்பன்** **ஐயப்பன்** (ஜூலை 9 1923 - 2 ஜூன் 2010) அல்லது **வி.வி. ஐயப்பன்** கேரளாவைச் சேர்ந்த இந்திய மலையாள மொழியில் எழுதிய நாவலாசிரியர் மற்றும் விடுதலைப் போராட்ட வீரர் ஆவார். சமகால இந்திய இலக்கியத்தின் மிகச் சிறந்த எழுத்தாளர்களில் ஒருவராக அவர் கருதப்படுகிறார். மொத்தத்தில், அவர் 11 நாவல்கள், 10 சிறுகதைத் தொகுப்புகள், மூன்று கட்டுரைகள் மற்றும் ஒரு நாடகத்தை எழுதியுள்ளார்.  
உறைந்த இமயமலையில் உள்ள இராணுவ முகாம்களிலிருந்து திரிசூரில் உள்ள தெளிவற்ற கிராமம் வரை அவரது கதைகளின் அமைப்புகள் மாறுபட்டிருந்தாலும், விண்வெளி மற்றும் நேரத்தின் வரம்புகளை மீறி அவற்றில் ஒரு உலகளாவிய பரிமாணத்தை அவர் கொண்டு வந்தார். ஆரம்பத்தில் அவர் இராணுவக் கதைகளின் எழுத்தாளராக முத்திரை குத்தப்பட்டாலும், கோவிலன் விரைவில் வாழ்க்கையை அதன் மாறுபட்ட பரிமாணங்களுடன் பார்த்தார் என்பதை நிரூபித்தார். *தோட்டங்கல்*, *ஒரு மைனஸ் பி* மற்றும் *எசமெடங்கல்* போன்ற அவரது படைப்புகள் மனிதர்களின் இருத்தலியல் சங்கடங்களை பிரதிபலித்தன. மாறாக வெளிப்புற சூழ்நிலைகளையும் யதார்த்தங்களையும் ஒரு நேரியல் முறையில் சித்தரிக்கின்றன.  
கோவிலன் தனது பிற்கால படைப்பான *தட்டகம்* என்ற நாவலுக்கு, "இது அவரது மூதாதையர் குக்கிராமத்தில் தலைமுறை தலைமுறையினரின் சக்திவாய்ந்த மற்றும் விறுவிறுப்பான சித்தரிப்பாக உள்ளது" என்கிற மிக உயர்ந்த விமர்சனப் பாராட்டைப் பெற்றார்.  
1972 மற்றும் 1977 ஆம் ஆண்டுகளில் கேரள சாகித்ய அகாதமி விருதையும் 1998 இல் கேந்திர சாகித்ய அகாதமி விருதையும் வென்றார் . மலையாள இலக்கியத்தில் அவர் செய்த சிறப்பான பங்களிப்பை அங்கீகரிக்கும் விதமாக கேரள மாநில அரசின் மிக உயர்ந்த இலக்கிய மரியாதை எசுதாச்சான் புராஸ்காரத்தையும் பெற்றவராவார். அவர் 1997 முதல் கேரள சாகித்ய அகாதமியின் உறுப்பினராகவும் மற்றும் 2005 முதல் சாகித்ய அகாதமியின் உறுப்பினராகவும் இருந்தார்.
# கோவிலன்

## வாழ்க்கை

### ஆரம்ப ஆண்டுகளில்

கோவிலன், திருச்சூர், குருவாயூரில் உள்ள கந்தனிசேரியில் வட்டம்பரம்பில் சங்கு வேலப்பன் மற்றும் கோட்டக்கட்டில் குஞ்சாண்டி காளி என்பவர்களுக்கு மகனாகப் பிறந்தார். கந்தனிசேரி எக்செல்சியர் பள்ளி மற்றும் நென்மினி மேல்நிலைப்பள்ளியில் தனது ஆரம்பக் கல்வியை படித்தார். பின்னர் தனது 13வது வயதில் பவரட்டியில் உள்ள சாகித்ய தீபிகா சமசுகிருத கல்லூரியில் சேர்ந்தார். கேபி நாராயண பிஷரோடி, பிசி வாசுதேவன் இளையாத்து, எம். பி. சங்குனி நாயர், செருக்காடு மற்றும் ஸ்ரீகிருஷ்ணா சர்மா போன்ற அறிஞர்கள் கலந்து வகுப்புகள் எடுத்து, அவர்களிடம் கல்வி கற்கும் வாய்ப்பினை கோவிலன் பெற்றார்.  
ஒரு மாணவராக இருந்தபோதும், அவர் கவிதைகள் மற்றும் கதைகளை எழுதுவதில் ஆர்வம் காட்டியிருந்தார். வளர்ந்து வரும் எழுத்தாளராக இருந்த போதிலும், கவிதை எழுதுவதே கோவிலனின் முதன்மை ஆர்வமாக இருந்தது. ஆனால் அவரது இளமைப் பருவத்தின் வாழ்க்கை மற்றும் நேரம், அடக்குமுறை காலனித்துவ மற்றும் நிலப்பிரபுத்துவ ஆட்சி, சாதி சமூக சூழல், போர்க்காலங்களில் கடும் பஞ்சத்தில் உச்சக்கட்டத்தை அடைந்த பரவலான கிராமப்புற வறுமை, குடும்ப மற்றும் சமூக பிணைப்புகளை முறித்துக் கொள்ளும் வேதனை மற்றும் அரசியல் ரீதியாக முதிர்ச்சியடையும் கிளர்ச்சிக்கான உள் வேண்டுகோள் நனவான போர்க்குணம் - சுய வெளிப்பாட்டின் பரந்த அரங்காக புனைகதைக்கு மாற அவரை கட்டாயப்படுத்தியது.  
மகாத்மா காந்தியின் கொள்கைகளை தீவிரமாக பின்பற்றுபவராக இருந்த கோவிலன் சமஸ்கிருத கல்லூரியை விட்டு வெளியேறி, வெள்ளையனே வெளியேறு இயக்கத்தில் கலந்து கொண்டார். அது அவரது முறையான கல்விக் கல்வியின் முடிவைக் குறித்தது. அவர் விலகிய நேரத்தில், குறைந்தது மூன்று நாவல்களையாவது எழுதியிருந்தார்.
# கோவிலன்

## வாழ்க்கை

### இராணுவ வாழ்க்கை

1943 இல் ராயல் இந்தியன் கடற்படையில் சேர்ந்தார். மற்றும் நீர்மூழ்கி எதிர்ப்பு கண்டறிதல் நடவடிக்கைகளில் பயிற்சி பெற்றார். வங்காள கடல், பர்மா மற்றும் சிங்கப்பூரில் பணியாற்றினார். 1946 ஆம் ஆண்டு ராயல் இந்திய கடற்படை கலகத்தைத் தொடர்ந்து அவர் வீடு திரும்பினார். மீண்டும் கேரளாவில் இருந்தபோது, கோவிலன் வைகோம் முஹம்மது பஷீர், ஜோசப் முண்டசேரி மற்றும் சி.ஜே.தாமஸ் ஆகியோருடன் நெருங்கிய நட்பைப் பேணி வந்தார் . தொழிற்சங்க இயக்கங்களிலும் பங்கேற்றார். 1948 ஆம் ஆண்டில் அவர் எஸ்.எஸ்.எல்.சி.யில் தேர்ச்சி பெற்றார், ஜோசப் முண்டசேரியின் சுருக்கெழுத்தாளராக சிறிது காலம் பணியாற்றினார். 1948 ஆம் ஆண்டில், அவர் இந்திய இராணுவ கார்ப்ஸ் ஆஃப் சிக்னல்களில் ரேடியோ மெக்கானிக்காக சேர்ந்தார். மின்ணணு துறையிலும் நிபுணத்துவம் பெற்றவராக இருந்தார்.  
ஐந்து ஆண்டுகள் அவர் இமயமலையில் வாழ்ந்தார். இராணுவத்தில் இருந்த போது, அவர் சிப்பாயாக மாறிய எழுத்தாளர்களான பாறப்புறத்து மற்றும் நந்தனார் ஆகியோருடன் அவருக்கு தொடர்பு ஏற்பட்டது. கான்பூரின் இந்திய தொழில்நுட்பக் கழக நிறுவனத்தில் தேசிய மாணவர் படை (இந்தியா) பயிற்சி அதிகாரியாகவும் பணியாற்றினார். 1968 ஆம் ஆண்டில் ஹவில்தார் மேஜராக இந்திய ராணுவத்தில் இருந்து ஓய்வு பெற்ற அவர் கண்டனசேரியில் புல்லனிகுன்னில் குடியேறினார்.
# கோவிலன்

## வாழ்க்கை

### இறப்பு

கோவிலன் 2 ஜூன் 2010 அன்று குன்னம்குளத்தில் 86 வயதில் இறந்தார். அவர் சில சுவாசக் கோளாறுகளால் அவதிப்பட்டு வந்தார். அவரது மனைவி சாரதா 1999 இல் இறந்துவிட்டார். அவர்களுக்கு விஜயா, அஜிதன் மற்றும் அமிதா என்ற மூன்று குழந்தைகள் இருந்தனர்.
# டெக்சுசிட்டி கலை அறிவியல் கல்லூரி

டெக்சுசிட்டி கலை அறிவியல் கல்லூரி பாரதியார் பல்கலைக்கழகத்தின் இணைவுக்கல்லூரிகளில் ஒன்று. இக்கல்லூரி தமிழ்நாடு, கோயம்புத்தூரிலுள்ள போத்தனூர் சாலையில் அமைந்துள்ளது.
# டெக்சுசிட்டி கலை அறிவியல் கல்லூரி

## அறிமுகம்

இக்கல்லூரி 1998இல் தொடங்கப்பட்டது. இக்கல்லூரி டெக்சுசிட்டி மருத்துவ, கல்வி அறக்கட்டளையின் சார்பில் நிருவகிக்கப்படுகின்றது.
# டெக்சுசிட்டி கலை அறிவியல் கல்லூரி

## பாடப்பிரிவுகள்

இக்கல்லூரியில் கணிப்பொறி அறிவியல், வணிகவியல், மேலாண்மையியல் ஆகிய துறைகளில் இளங்கலைப்பாடங்கள் வழங்கப்பட்டு வருகின்றன. .
# மனோஜ் தாஸ்

**மனோஜ் தாஸ்** **(Manoj Das)**(பிறப்பு 1934) ஒரு இந்திய எழுத்தாளர் ஆவார். அவர் ஒடியா மற்றும் ஆங்கிலத்தில் எழுதுகிறார். 2000 ஆம் ஆண்டில், மனோஜ் தாஸுக்கு சரஸ்வதி சம்மான் விருது வழங்கப்பட்டது. 2001 ஆம் ஆண்டில் அவருக்கு பத்மஸ்ரீ விருது வழங்கப்பட்டது, இலக்கியம் மற்றும் கல்வித் துறையில் அவர் செய்த பங்களிப்புக்காக இந்தியாவின் நான்காவது மிக உயர்ந்த சிவில் விருதான கேந்திர சாகித்ய அகாதமி, அதன் மிக உயர்ந்த விருதை (இந்தியாவின் மிக உயர்ந்த இலக்கிய விருது) அதாவது சாகித்ய அகாதமி விருது பெல்லோஷிப்பை அவருக்கு வழங்கியுள்ளது.  
1971 ஆம் ஆண்டில், லண்டன் மற்றும் எடின்பர்க் காப்பகங்களில் அவர் மேற்கொண்ட ஆராய்ச்சி, ஸ்ரீ அரவிந்தோ தலைமையிலான இருபதாம் நூற்றாண்டின் முதல் தசாப்தத்தில் இந்தியாவின் சுதந்திரப் போராட்டத்தின் சில அறியப்படாத உண்மைகளை வெளிச்சத்துக்குக் கொண்டு வந்தது. அதற்காக அவர் முதல் ஸ்ரீ அரவிந்தோ புராஸ்கரை (கொல்கத்தா) பெற்றார். .  
அவரது ஆழ்ந்த தேடலானது அவரை ஆன்மீகத்திற்கு இட்டுச் சென்றது. அவர் 1963 முதல் புதுச்சேரியில் உள்ள ஸ்ரீ அரவிந்தோ ஆசிரமத்தில் வசிப்பவராக இருந்து வருகிறார். அங்கு அவர் தற்போது ஸ்ரீ அரவிந்தோ சர்வதேச பல்கலைக்கழகத்தில் ஆங்கில இலக்கியம் மற்றும் ஸ்ரீ அரவிந்தோவின் தத்துவத்தை கற்பிக்கிறார்.
# மனோஜ் தாஸ்

## ஆரம்பகால வாழ்க்கை

மனோஜ் தாஸ் ஒரிசாவின் பாலசோர் மாவட்டத்தில் உள்ள சங்கரி என்ற சிறிய கடலோர கிராமத்தில் பிறந்தார். இவரது தந்தை மதுசூதன் தாஸ் பிரித்தானிய அரசாங்கத்தின் கீழ் பணிபுரிந்தார். அவர் ஆரம்பத்தில் எழுதத் தொடங்கினார். அவரது முதல் படைப்பு *ஓடியாவில்* *சதவ்திரா அர்தனாடா* கவிதை புத்தகம் ஆகும். 1949 இல் உயர்நிலைப்பள்ளியில் இருந்தபோது இதை வெளியிட்டார். அவர் 1950 இல் *திகந்தா* என்ற இலக்கிய *இதழைத்* தொடங்கினார். 1951 இல் உயர்நிலைப் பள்ளியில் பட்டம் பெற்றார். அவரது முதல் சிறுகதைத் தொகுப்பு *சமுத்ரா குஷுதா (பசி கடல்)* அந்த ஆண்டு. கல்லூரியில் இடதுசாரி சித்தாந்தத்தால் அவர் செல்வாக்கு பெற்றார். கட்டாக் கல்லூரியில் பி.ஏ படிக்கும் போது மாணவர் அரசியலில் தீவிரமாக இருந்தார். தனது கல்லூரி நாட்களில் தீவிரமான கருத்துக்களைக் கொண்ட இளைஞர் தலைவராக இருந்த அவர், தனது புரட்சிகர நடவடிக்கைகளுக்காக ஒரு வருடம் சிறையில் கழித்தார்.  
1959 இல் இந்தோனேசியாவின் பண்டுங்கில் நடந்த ஆப்ரோ-ஆசிய மாணவர் மாநாட்டிற்கு அவர் ஒரு பிரதிநிதியாக இருந்தார். கட்டாக்கில் பட்டம் முடிக்கவில்லை. அவர் 1955 இல் பூரியின் சமந்தா சந்திர சேகர் கல்லூரியில் பட்டம் பெற்றார். தனது கல்லூரி வாழ்க்கையின் போது, அவர் தொடர்ந்து நாவல்களை எழுதினார். அவர் *ஜீபனாரா ஸ்வாடா* என்ற நாவலையும், *விசாகன்யார்* *கஹானி* என்ற சிறுகதைத் தொகுப்பையும், *பதவாவணி* கவிதைகளின் தொகுப்பையும் வெளியிட்டார். ஆங்கில இலக்கியத்தில் பட்டம் பெற்ற பிறகு, ராவன்ஷா கல்லூரியில் ஆங்கில இலக்கியத்தில் முதுகலை பட்டம் பெற்றார். கிறிஸ்து கல்லூரியில் (கட்டாக்) விரிவுரையாளராக பணியாற்றினார்.  
ஒரு குறுகிய காலத்திற்குப் பிறகு, புதுச்சேரியில் ஸ்ரீ அரவிந்தோ ஆசிரமத்தில் சேர்ந்தார். 1963 முதல், புதுச்சேரி ஸ்ரீ அரவிந்தோ சர்வதேச கல்வி மையத்தில் ஆங்கில இலக்கிய பேராசிரியராக பணியாற்றி வருகிறார்.  
ஃபக்கீர் மோகன் சேனாபதி, வியாசா, வால்மீகி ஆகியோரை ஆரம்பகால தாக்கங்கள் என்று அவர் மேற்கோள் காட்டுகிறார்.
# மனோஜ் தாஸ்

## ஆசிரியர் மற்றும் கட்டுரையாளராக

1985-1989ல் சென்னையிலிருந்து வெளியிடப்பட்ட *தி ஹெரிடேஜ்* என்ற கலாச்சார இதழைத் திருத்தியுள்ளார். இந்த இதழ் இப்போது புழக்கத்தில் இல்லை.  
இந்தியாவின் தேசிய நாளிதழான *தி டைம்ஸ் ஆஃப் இந்தியா, தி இந்துஸ்தான் டைம்ஸ், தி இந்து* மற்றும் *தி ஸ்டேட்ஸ்மேன் போன்றவற்றில்* பொதுவான வாழ்க்கையில் நித்திய உண்மையைக் கண்டுபிடிப்பதற்கான தேடலில் அவர் கட்டுரைகள் எழுதினார்.
# மனோஜ் தாஸ்

## படைப்பு எழுத்து மற்றும் கதை சொல்லல்

மனோஜ் தாஸ் அநேகமாக இருமொழி ஒடியா எழுத்தாளர் மற்றும் அவரது ஆங்கிலம் மற்றும் ஓடியா சிறுகதைகள் மற்றும் நாவல்களில் வியத்தகு வெளிப்பாட்டின் தேர்ச்சி பெற்றவர். நவீன ஒடியா இலக்கியத்தில் தாஸ் தனது அற்புதமான பாணி மற்றும் சொற்களை திறம்பட பயன்படுத்தியதற்காக விஷ்ணு ஷர்மாவுடன் ஒப்பிடப்பட்டார். மற்றும் உண்மையில், அவர் தற்போது இந்தியாவின் சிறந்த கதை சொல்பவர்களில் ஒருவராவார். பல ஆண்டுகளாக பல ஆராய்ச்சி அறிஞர்கள் மனோஜ் தாஸின் படைப்புகள் குறித்து முனைவர் பட்ட ஆய்வை மேற்கொண்டனர். அவர்களுள், பி. ராஜா அவ்வாறு செய்த முதல் அறிஞர் ஆவார்.
# மனோஜ் தாஸ்

## தேசிய மற்றும் சர்வதேச நிலைகள்

1998-2002 வரை, தாஸ் வகித்த மற்ற முக்கியமான பதவிகளில், உறுப்பினர், பொதுக்குழு, சாகித்ய அகாடமி, புது தில்லி போன்றவை அடங்கும். மற்றும் 1983–85 வரை, சிங்கப்பூர் அரசு கல்வி அமைச்சின் ஆசிரியர்-ஆலோசகராக இருந்தார். 1999இல், சீனாவுக்கான இந்திய எழுத்தாளர்களின் தூதுக்குழுவின் தலைவராக இருந்தார்.
# செந்தரமாக்கம்

**செந்தரமாக்கம்** *(Standardization)* அல்லது *standardisation* தொழில்நுட்பச் செந்தரங்களை உருவாக்கி நடைமுறைப்படுத்தும் நிகழ்வாகும். இது நிறுமங்கள், பயனர்கள், ஆர்வக் குழுக்கள், செந்தர நிறுவனங்கள், அரசு அமைப்புகள் என பல தரப்பட்டாரின் பொதுக் கருத்திசைவைச் சார்ந்து உருவாகிறது. செந்தரமாக்கம் பொருத்தப்பாடு, தரம், மீள்பயன்திறம், காப்புறுதி, இடைவினைத்திறம் ஆகியவற்றைப் பெரும மாக்குகிறது. இது வழக்கமாக நடக்கும் நிகழ்வுகள் தொடர்ந்து தானே அமையவைக்கிறது. பொருளியல் உட்பட்ட சமூக அறிவியல் புலங்களில், செந்தரமாக்க எண்ணக்கரு ஒருங்கிணைப்புச் சிக்கலுக்கான தீர்வாக அமைகிறது இச்சூழலில் பங்குகொள்ளும் அனைத்துத் தரப்பினரும் தம் அனைவருக்கும் இசைவாக முடிவுகளையெடுத்து சம ஈட்டம் அல்லது இலாபம் அடிகின்றனர், இந்தக் கண்ணோட்டம் "தன்னியல்பான செந்தரமாக்க நிகழ்வுகளையும்" உள்ளடக்கும். இது இயல்பாகவே செந்தரங்களை உருவாக்குகிறது.
# செந்தரமாக்கம்

## வரலாறு

### மிக முந்திய எடுத்துகாட்டுகள்

சிந்துவெளி நாகரிகம் செந்தர எடைகளையும் அளவுகளையும் உருவாக்கிப் பயன்படுத்தியது. மையப்படுத்திய எடைகளும் அளவுகளும் சிந்துவெளி வணிகருக்கு வணிகத்தை எளிமையாக்கியுள்ளது. சிறிய எடைகள் ஆடம்பர நுண்பொருள்களை நிறுக்கவும் பெரிய எடைகள் உணவு போன்ற பேரளவு பொருட்களை நிறுக்கவும் பயன்பட்டுள்ளன. கட்டுமானத் தொழில்நுட்பச் செந்தரங்கள் அளவைக் கருவிகளிலும் முறைகளிலும் பயன்பட்டுள்ளன.கட்டுமான அளவுகளும் கோண அளவுகளும் துல்லியமாகப் பயன்படுத்தப்பட்டுள்ளன. உலோத்தல், சுர்கோட்ட்டா, காளிபங்கன், தோலவீரா அரப்பா, மொகஞ்சதோரா ஆகிய ந்கரங்களைத் திட்டமிட்டு அமைப்பதில் நீள அளவுகளுக்கான சீரான அலகுகள் பயன்பாட்டில் இருந்துள்ளன. சிகியோ இவாட்டா பின்வருமாறு சிந்துவெளி அகழாய்வில் எடுக்கப்பட்ட எடைகள் பற்றிக் கூறுகிறார்:
இதற்கு முன்பு திருகுப் புரிகள் செதுக்கியும் அராவியும் செய்யப்பட்டன ( இப்பணி திறமை மிகுந்த பணியாளர்களின் கைகளால் செய்யப்பட்டது). அப்போது மரைகளே இல்லை அல்லது அருகியே இருந்துள்ளன; பொன்மத் திருகுகள் செய்யப்பட்டால் அவை மரவேலைகளிலேயே பயன்பட்டன. பொன்ம மரையாணிகள் மரச்சட்டத்தில் ஊடுருவி அடுத்தப் பக்கத்தில் அமைந்த இணைப்பிகள் அல்லது கோர்ப்பிகள் மரையில்லாத முறிகளிலேயே இணைக்கப்பட்டன ( இது தட்டியோ அல்லது அடைவலயம் செருகியோ மேற்கொள்ளப்படும்). மவுத்சுலே திருகுப் புரிகளைச் செந்தரப்படுத்தினார். மேலும், அவர் தன் பணிப்பட்டறையில் அச்செந்தரங்களின்படி பொருந்தும் மரைகளையும் மறையாணிகளையும் செய்ய ஏற்ற உளிகளையும் அச்சுகளையும் உருவாக்கினார். எனவே குறிப்பிட்ட அளவு மரையாணி அதற்குரிய அதே அலவுள்ள மரையில் கச்சிதமாகப் பொருந்தியது. இது பணிப்பட்டறைத் தொழில்நுட்பத்தில் ஏற்பட்ட மாபெரும் முன்னேற்றமாக விளங்கியது.
# ஸ்ரீ ராமானுஜர் பொறியியல் கல்லூரி

ஸ்ரீ ராமானுஜர் பொறியியல் கல்லூரி 2002 கல்வியாண்டில் தொடங்கப்பட்டது.
# ஸ்ரீ ராமானுஜர் பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
தேசிய கல்வி தரகட்டுபாட்டு நிறுவனம்/( NAAC) , தொழில்நுட்ப கல்விக்கான அகில இந்திய கவுன்சில்( AICTE) சர்வதேச தரநிர்ணய அமைப்பு (ISO) யிருந்தும் இக்கல்லூரி அங்கீகாரம் பெற்றது.
# ஸ்ரீ ராமானுஜர் பொறியியல் கல்லூரி

## இடம்

வந்தலூர், கோல்பாக்கம், காஞ்சிபுரம், சென்னை மாவட்டத்தில் அமைந்துள்ளது
# ஸ்ரீ ராமானுஜர் பொறியியல் கல்லூரி

## படிப்புகள்

இக்கல்லூரியில் இளங்கலை கட்டிடக்கலை,கணினி அறிவியல் பொறியியல்
,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு
பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# ஸ்ரீ ராமானுஜர் பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஸ்ரீ சாய் ராம் தொழில்நுட்ப நிறுவனம்

ஸ்ரீ சாய் ராம் தொழில்நுட்ப நிறுவனம் சென்னை, 2008 ஆம் ஆண்டில் சப்தகிரி கல்வி அறக்கட்டளையின் நிறுவனர் தலைவர் லியோ முத்து அவர்களால் தொடங்கப்பட்டது.
# ஸ்ரீ சாய் ராம் தொழில்நுட்ப நிறுவனம்

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
தொழில்நுட்ப கல்விக்கான அகில இந்திய கவுன்சில்( AICTE) சர்வதேச தரநிர்ணய அமைப்பு (ISO) யிருந்தும் இக்கல்லூரி அங்கீகாரம் பெற்றது.
# ஸ்ரீ சாய் ராம் தொழில்நுட்ப நிறுவனம்

## இடம்

சாய் லியோ நகர், தர்காஸ்ட் போஸ்ட், மேற்கு தம்பரம், காஞ்சிபுரம், சென்னை மாவட்டத்தில் அமைந்துள்ளது
# ஸ்ரீ சாய் ராம் தொழில்நுட்ப நிறுவனம்

## படிப்புகள்

இக்கல்லூரியில் இளங்கலை கட்டிடக்கலை,கணினி அறிவியல் பொறியியல்
,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு
பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# ஸ்ரீ சாய் ராம் தொழில்நுட்ப நிறுவனம்

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# குலைப்புவகைப் புத்தாக்கம்

| புத்தாக்க வகைகள் |  |
| --- | --- |
| ;நீடுதிறவகை: நிலவும் சந்தைகளைக் கணிசமாக தாக்கத புத்தாக்கம். இது பின்வரும் இருவகைகளில் அமையலாம்:  
:;படிமலர்ச்சிவகை: வாடிக்கையாளர்கள் எதிர்பார்க்கும்வகையில் விளைபொருள்களை மேம்படுத்தும் புத்தாக்கம் (எ.கா.,பெட்ரோல் பொறிகளுக்கான எரிபொருள் செலுத்தல் இது எரிகலப்பியின் இட்த்தை மட்டும் மாற்றியது.)  
:;புரட்சிவகை (தொடர்ச்சியற்றது, முனைப்பானது): நிலவும் சந்தைகளைக் குலைக்காத ஆனால், எதிர்பாராத புத்தாக்கம் (எ.கா., 19 ஆம் நூற்றாண்டு இறுதியில் தோன்றிய தனியங்கூர்திகள், இவை ஆடம்பரமானவை; எனவே சிலவே விற்பனையாகின.)  
;குலைப்புவகை: பழைய பல்வேறு சந்தைகளைக் குலைத்துவிட்டு புதிய சந்தையை உருவாக்கும் புத்தாக்கம் (எ.கா., விலை மலிவான, வாங்க முடிந்த டி-போர்டு சீருந்து, இது குதிரை வண்டிகளுக்குப் பதிலீடாக அமைந்தது) | } |  
வணிகக் கோட்பாட்டின்படி, **குலைப்புவழிப் புத்தாக்கம்** *(disruptive innovation)* என்பது பழைய சந்தையையும் விழுமிய வலையையும் குலைத்துவிட்டு புதிய சந்தையையும் புதிய விழுமிய வலையையும் உருவாக்கும் புத்தாக்கம் ஆகும். இது நிலவும் நிலையான சந்தை நடாத்தும் நிறுமங்களையும் சந்தைப்பொருள்களையும் நிலவும் பல்வேறு கூட்டுறவுகளையும் பதிலீடு செய்துவிடுகிறது.> இந்தச் சொல் முதலில் அமெரிக்க அறிஞராகிய கிளேட்டன் எம். கிறித்தென்சென்னாலும் அவரது கூட்டிணைவாளர்களாலும் 1995 ஆண்டு தொடக்கத்தில் வரையறுக்கப்பட்டு பகுப்பாய்வு செய்யப்பட்டது. இது 21 ஆம் நூற்றாண்டின் தோற்றக் காலத்தில் வணிகத் தாக்கம் மிகுந்த எண்ணக்கருவாகியது.  
புரட்சிகரமாக இருந்தாலும் கூட, அனைத்துப் புத்தாக்கங்களும் குலைப்புவகையின அல்ல. எடுத்துகாட்டாக, 19 ஆம் நூற்றாண்டின் இறுதியில் தோன்றிய முதல் தானூர்திகள் குலைப்புவகைப் புத்தாக்கமன்று; ஏனெனில், தொடக்க காலத் தானூர்திகள் செலவு மிகுந்தன மட்டுமல்ல ஆடம்பரமானவை. எனவே அவை நிலவிய சந்தையைக் குலைக்கவில்லை; குதிரை பூட்டிய வண்டிகளுக்கு மாற்றாகவும் அமையவில்லை. போக்குவரத்துச் சந்தை, 1908 இல் மலிவு விலை டிவகைப் போர்டு சீருந்து உருவாகும் வரை நிலைகுலையாமலே இருந்தது. இந்தத் பெருந்திரளாக வெளியிடப்பட்ட தானூர்திகள் குலைவுவகைப் புத்தாக்கமாக அமைந்தது. இது போக்குவரத்துச் சந்தையை முற்ரிலும் உருமாற்றிவிட்டது ஆனால், முந்திய முப்பது ஆண்டு தானூர்தி சந்தையைச் சற்றும் மாற்றவில்லை.  
குலைப்புவகைப் புத்தாக்கம் வழக்கமாக புதிய தொழில்முனைவோராலும் வெளி ஆய்வாளராலும் உருவாக்கப்படுகிறதே தவிர இதில் சந்தைத் தலைமைகள் ஈடுபடுவதில்லை. சந்தை தலைமைகளின் வணிகச் சூழல் குலைப்புவகைப் புத்தாக்கங்கள் அவை சந்தைக்குள் முதலில் வரும்போதே அவற்றை நுழைய விடுவதில்லை. ஏனெனில் அவை போதுமான ஈட்டத்தைத் (இலாபத்தைத்) தருவதில்லை. மேலும் அவற்றின் வளர்ச்சி அரிதாக கிடைக்கும் நிதிவளங்களை நீடுதிறவகைப் புத்தாக்கத்தில் இருந்து வெளியேற்றிவிடும் இந்நிதிவளங்கள் நடப்புப் போட்டிக்கு ஈடுகொடுக்க தேவைப்படுகின்றன. வழக்கமான அணுகுமுறையில் குலைப்புவகைப் புத்தாக்கம் வளர நெடுங்காலம் எடுத்துக் கொள்ளும். இதனுடன் அமையும் இடர் மற்ற படிப்படியாக படிமலர்ச்சி முறையில் அமையும் புத்தக்கங்களை விட கூடுதலானது; ஆனால், ஒருமுறை இது சந்தைக்குள் புகுந்துவிட்டால் இது மிக வேகமாக ஊடுருவி நிலவும் சந்தைகளின்பால் பெருந்தாக்கத்தை விளைவிக்கும்.  
வணிகம், பொருளியல் தவிர, குலைப்புவகைப் புத்தாக்கம் வணிகமும் பொருளியலும் இணைந்து செயல்படும் சிக்கலான அமைப்புகளையும் குலைக்கிறது.
# குலைப்புவகைப் புத்தாக்கம்

## சொல்தொடரின் வரலாறும் பயன்பாடும்

**குலைப்புவகைப் புத்தாக்கம்** எனும் சொல்தொடரைக் கிளேட்டன் எம், கிறித்தென்சென் உருவாக்கி 1995 இல் *குலைப்புவகைத் தொழில்நுட்பங்கள்: அலையைப் பின்தொடர்ந்து* எனும் தன் கட்டுரையில் அறிமுகப்படுத்தினார்.ஐக்கட்டுரையை இவர் யோசாப்பு போவருடன் இணைந்தெழுதினார். இக்கட்டுரை தங்கள் குழுமத்தில் நிதி ஒதுக்கும் ஆல்லது கொள்வினைகளில் முடிவெடுக்கும் மேலாண்மை செயலாளர்களுக்கானதாகும், ஆய்வாளர்களுக்காகவல்ல. இவர் இச்சொல் தொடரை *புத்தாக்கியின் இணைமுரண்* எனும் தன் நூலில் மேலும் விவரிக்கிறார். *புத்தாக்கியின் இணைமுரண்* எனும் கட்டுரை வட்டு இயக்கும் தொழில்துறையின் வகைகளை ஆய்வு செய்தது ( வணிக ஆய்வில் இதன் வேகமான தலைமுறைகளின் மாற்றம் என்பது மரபியல் ஆய்வில் பழ ஈக்களின் ஆய்வை ஒத்தது. இவ்வாறுதான் கிறித்தென்சென் 1990 களில் அறிவுறுத்தப்பட்டுள்ளார்) இது மேலும் அகழாய்வுக் கருவித் தொழில்துறையை ஒத்ததும் ஆகும்( இத்துறையில் நீரியக்கச் செயல்பாடு பிறகு மின்வட இயக்கச் செயல்பாட்டல் பதிலீடு செய்யப்பட்டது). இவர் அடுத்து மைக்கெல் ஈ. இரேனாருடன் தொடர்ந்தெழுதிய, *புத்தாக்கியின் தீர்வு*,எனும் கட்டுரையில் குலைப்புவகைத் தொழில்நுட்பம் என்ற சொல் தொடரை குலைப்புவகைப் புத்தாக்கம் என மாற்றிக்கொண்டார்.
# குலைப்புவகைப் புத்தாக்கம்

## சொல்தொடரின் வரலாறும் பயன்பாடும்

#### குலைப்புவகைப் புத்தாக்கம் என்றால் என்ன?

- குலைவு என்பது செயல்முறையே தவிர விளைபொருளோ சேவையோ அன்று.
- இது கோரிக்கை ஏதும் வைக்காத வாடிக்கையாளர் எனும் அடிநிலையில் அல்லது புதிய சந்தை கால்கொள்ளும் இடத்தில் உருவாகிறது.
- புதிய நிறுமங்கள் தம் செந்தரத்துக்கு இணையாக தரம் உயரும் வரை முதன்மையோட்ட வாடிக்கையாளரை அணுகுவதில்லை.
- இங்கு வெற்றி முதல் இலக்கன்று; சில வணிகப் படிமம் குலைப்புவகையாக இருந்தாலும் தோல்வி காண்பதுண்டு.
- நிலவும் நிறுமத்தின் வணிக முறைமையில் அல்லது படிமத்தில் இருந்து புதிய நிறுமத்தின் வணிகப் படிமம் கணிசமாக வேறுபட்டமைகிறது.
# குலைப்புவகைப் புத்தாக்கம்

## சாத்தியமான வாய்ப்புகள்

பின்வரும் பெருநிலை வாய்ப்புகள் உள்ளதாக ஆய்வாளர்களும் அறிவுரைஞர்களும் கணித்துள்ளனர்.  
| இலக்கவியல் உருமாற்றம் | $100 டிரில்லியன் | உலகவகை |  |
| --- | --- | --- | --- |
| சிறுகோள் சுரங்கம் | $100 டிரில்லியன் | உலகவகை |  |
| திறந்த நாட்டெல்லைகள் | $78 டிரில்லியன் | உலகவகை |  |
| குலைவுவகைத் தொழில்நுட்பங்கள் | $14- $33 டிரில்லியன் | உலகவகை |  |
| மின்வணிகம் | $22 டிரில்லியன் | வளரும் நாடுகள் |  |
| செல்வ மேலாண்மை | $22 டிரில்லியன் | உலகவகை |  |
| திறன்நகரத் தொழில் | $20 டிரில்லியன் | உலகவகை |  |
| செயற்கை அறிதிறன் | $15.7 டிரில்லியன் | உலகவகை |  |
| காலநிலை மாற்றச் சீராக்கம் | $7 டிரில்லியன் | உலகவகை |  |
| பெண் சமமை மேம்பாடு | $12 டிரில்லியன் | உலகவகை |  |
| கட்டற்ற வணிகம் | $11 டிரில்லியன் | உலகவகை |  |
| செழற்சிப் பொருளியல் | $4.5 டிரில்லியன் | உலகவகை |  |
| பாலினச் சம்பள இடைவெளி நீக்கல் | $2 டிரில்லியன் | OECD |  |
| நீள்பணி வாழ்க்கை | $2 டிரில்லியன் | OECD |  |
| இளம்பணியாளர் திறனாக்கம் | $1.2 டிரில்லியன் | OECD |  |
| சீருந்து பகிர்தல் | $1 டிரில்லியன் | உலகவகை | } |
# குலைப்புவகைப் புத்தாக்கம்

## அச்சுறுத்தல் வாய்ப்புகள்

| மருந்த் எதிர்ப்பு தொற்றுகள் | $100 டிரில்லியன் | உலகவகை |  |
| --- | --- | --- | --- |
| போக்குவரத்து நெரிசல் | $2.8 டிரில்லியன் | ஐக்கிய அமெரிக்கா | } |
# ஸ்ரீ வெங்கடேஸ்வரா பொறியியல் கல்லூரி

ஸ்ரீ வெங்கடேஸ்வரா பொறியியல் கல்லூரி 2008 ஆம் ஆண்டில் சப்தகிரி கல்வி அறக்கட்டளையின் நிறுவனர் தலைவர் லியோ முத்து அவர்களால் தொடங்கப்பட்டது.
# ஸ்ரீ வெங்கடேஸ்வரா பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
தொழில்நுட்ப கல்விக்கான அகில இந்திய கவுன்சில்( AICTE) தேசிய கல்வி தரகட்டுபாட்டு நிறுவனம் NAAC யிருந்தும் இக்கல்லூரி அங்கீகாரம் பெற்றது.  
எஸ்.வி.சி.இ என்பது ஸ்ரீ வெங்கடேஸ்வரா கல்வி மற்றும் சுகாதார அறக்கட்டளையின் (எஸ்.வி.இ.எச்.டி) ஒரு அலகு ஆகும் .இந்த அறக்கட்டளை ஆகஸ்ட் 1, 1984 அன்று நிறுவப்பட்டது. ஏ. சி. முத்தையா கல்லூரியின் ஆளும் குழுவின் தலைவராக உள்ளார். கல்லூரி மார்ச் 16, 1996 அன்று அதன் தசாப்தத்தையும், செப்டம்பர் 29, 2010 அன்று அதன் வெள்ளி விழாவையும் கொண்டாடியது.
# ஸ்ரீ வெங்கடேஸ்வரா பொறியியல் கல்லூரி

## இடம்

இடுகை எண் 3, பென்னலூர், ஸ்ரீபெரம்புதூர், காஞ்சிபுரம் மாவட்டத்தில் அமைந்துள்ளது
# ஸ்ரீ வெங்கடேஸ்வரா பொறியியல் கல்லூரி

## படிப்புகள்

இக்கல்லூரியில் இளங்கலை கட்டிடக்கலை,கணினி அறிவியல் பொறியியல் ,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# ஸ்ரீ வெங்கடேஸ்வரா பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.